ZAPISNIK
23. sjednice Općinskog vijeća Općine Bilice
od 18. prosinca 2023. 


I. OTVARANJE SJEDNICE

Sjednica je održana 18. prosinca 2023. godine u prostorijama Općine Bilice, s početkom u 9:00 sati. Predsjednik Općinskog vijeća Općine Bilice, gospodin Vlatko Petrović pozdravlja sve nazočne i otvara 23. sjednicu Općinskog vijeća Općine Bilice. Prozivkom je utvrdio da je nazočno 8 vijećnika: Vlatko Petrović, Mario Mikulandra, Ivica Ćaleta, Zdenko Mihaljević, Siniša Dragutin, Ive Ćaleta - Car, Niko Mikulandra i Anita Jakšić te utvrđuje da  postoji  kvorum za pravovaljano odlučivanje. Na sjednici su prisutni i gosti, gosp. Ranko Jakovljević, predsjednik HDZ-a u Općini Bilice i gosp. Mile Ćaleta. Vijećnik, gosp. Stipe Silov stigao je u 09:09 sati. 
U 9:06 sati predsjednik općinskog vijeća Općine Bilice, gosp. Vlatko Petrović daje vijećnicima na raspolaganje aktualnih 30 minuta.
Vijećnik gosp. Ive Ćaleta – Car kaže kako su sjednice i prije smjene predsjednika vijeća izgledale dosta kaotično i nisu bile parlamentarne, ali otkad se promijenio predsjednik vijeća sjednice su poprimile jednu novu razinu „kaotizma i neparlamentarizma“ stoga je u nadi da će se poboljšati stanje, ali i u duhu Božićnog darivanja donio poklon predsjedniku vijeća (drveni čekić kakav se koristi u sudnicama) kako bi se održao red na sjednici. 
Predsjednik Općinskog vijeća Općine Bilice, gospodin Vlatko Petrović zahvaljuje na poklonu i kaže kako je to poklon isključivo predsjedniku vijeća, a ne njemu osobno stoga zahtjeva da ostane u trajnom vlasništvu općine kako bi se i u buduće novi predsjednici vijeća mogli služiti s tim po potrebi.
Vijećnica, gđa Anita Jakšić pita da li je iznos kredita bio dovoljan da se pokriju svi troškovi i da li zgrada ima uporabnu dozvolu?
Načelnik gosp. Josip Ćaleta Car kaže kako je kredit dovoljan da se sve pokrije, a uporabna dozvola se čeka još iz razloga što se pokušava pronaći kompromis s tvrtkom Ceste Šibenik koja zahtjeva da se 2,5 m od ruba asfalta podigne zid. Načelnik smatra da bi to bilo suludo zbog blizine škole i prijevoza djece stoga se pokušava pronaći drugo rješenje. Predsjednik Općinskog vijeća Općine Bilice gosp. Vlatko Petrović predlaže, ako može, da se napravi na tom mjestu ugibalište za autobus, međutim načelnik pojašnjava kako je to već predloženo, ali to nije izvedivo jer ugibalište ne smije biti u neposrednoj blizini škole. Nadalje nastavlja kako je naručen elaborat kojim bi se uredile kritične točke na području Općine Bilice što se tiće prometa te pojašnjava kako ima puno problema s raskrižjem na Bosuću, autobusnim stajalištem u Grubišića te izlaza na glavnu cestu od zgrade Općine i pojašnjava kako za sve treba mnogo vremena i novca, ali će se pronaći zajedničko rješenje koje bi svima odgovaralo. 
Predsjednik Općinskog vijeća Općine Bilice, gosp. Vlatko Petrović daje riječ gostu, gosp. Ranku Jakovljeviću te pita da li ima nekakvo pitanje ili možda neku sugestiju za vijeće. 
Gosp. Ranko Jakovljević zahvaljuje predsjedniku vijeća i kaže kako je s obzirom na cjelokupnu godišnju ili mandatnu razinu teško sve svesti na jednu sugestiju. Gledano s njegovog stajališta, vezano za rebalans i godišnju realizaciju proračuna da bi se trebalo više baviti tematikom koja se donosi na godišnjoj razini. Npr. ako se nešto izglasa u Proračunu za 2024.g. treba se težiti da se to i izrealizira, a ne da se to prolongira za nekakva druga razdoblja jer u međuvremenu uvijek se dogodi to da se pojavi nešto što je bitnije i da je to nažalost jedna loša praksa u Općini Bilice već godinama. Nadalje nastavlja, kad je i sam bio vijećnik da se maksimalno trudio da se takva praksa suzbije i kaže kako misli da u tome nije uspio, te naglašava kako ne želi da to zvuči kao kritika niti načelniku niti vijeću već je to pogled s njegovog stajališta, ne kao političke stranke, već isključivo kao mještanina Bilica kojem je u interesu da se rade neke stvari, a naročito one koje se stave na Dnevni red. 
Predsjednik Općinskog vijeća Općine Bilice, gosp. Vlatko Petrović zahvaljuje gosp. Ranku Jakovljeviću te pita da li još ima nekakvih prijedloga, sugestija ili kritika?
Kako se za riječ nitko više nije javio predsjednik Općinskog vijeća Općine Bilice, gosp. Vlatko Petrović predlaže da se krene na Dnevni red. 

Predsjednik Općinskog vijeća, gosp. Vlatko Petrović predlaže da se sa Dnevnog reda 23. sjednice Općinskog vijeća Općine Bilice izostavi 27. točka Dnevnog reda:
	27. Prijedlog Zaključka o odobrenju novčane pomoći Divni Slavica.
	Vijećnik, gosp. Ive Ćaleta – Car pita zašto se točka izostavlja? Predsjednik Općinskog vijeća Općine Bilice, gosp. Vlatko Petrović pojašnjava kako se točka izostavlja jer je gospođa u međuvremenu odustala od zahtjeva.
Predsjednik Općinskog vijeća Općine Bilice, gosp. Vlatko Petrović daje navedeni prijedlog na glasovanje i utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je sa Dnevnog reda 23. sjednice Općinskog vijeća Općine Bilice izostavljena 27. točka dnevnog reda, a izostavljanje je prihvaćeno sa 9 glasova ZA. 
Predsjednik Općinskog vijeća, gosp. Vlatko Petrović predlaže da se Dnevni red 23. sjednice Općinskog vijeća Općine Bilice nadopuni 27. točkom dnevnog reda:
	27. Prijedlog Zaključka o odobrenju pomoći u naravi Miru Grubišiću.
Predsjednik Općinskog vijeća Općine Bilice, gosp. Vlatko Petrović daje navedeni prijedlog na glasovanje i utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Dnevni red 23. sjednice Općinskog vijeća Općine Bilice nadopunjen 27. točkom dnevnog reda prihvaćen sa 9 glasova ZA. 
Predsjednik Općinskog vijeća Općine Bilice, gosp. Vlatko Petrović daje na glasovanje izmijenjen i nadopunjen Dnevni red 23. sjednice Općinskog vijeća te utvrđuje: 9 glasova ZA, 0 PROTIV i 0 UZDRŽANIH. 
Nakon obavljenog glasovanja utvrđuje da je izmijenjen i nadopunjen Dnevni red 23. sjednice Općinskog vijeća Općine Bilice prihvaćen sa 9 glasova ZA.

Slijedom navedenog Dnevni red 23. sjednice će glasiti:

DNEVNI RED 23. SJEDNICE OPĆINSKOG VIJEĆA OPĆINE BILICE ĆE GLASITI:

D N E V N I  R E D


1. Verifikacija Zapisnika sa 22. sjednice Općinskog vijeća održane 14.11.2023. godine.
2. Prijedlog Odluke o izmjenama i dopunama Odluke o komunalnom doprinosu.
3. Prijedlog Odluke o izmjenama i dopunama Odluke o određivanju obračunske jedinice – boda (B)
4. Prijedlog Odluke o stipendiranju studenata.
5. Prijedlog Odluke o izmjenama i dopunama Odluke o sufinanciranju dijela ekonomske cijene usluge u dječjim vrtićima.
6. Prijedlog Proračuna Općine Bilice za 2024. godinu.  
7. Prijedlog Odluke o izvršenju Proračuna Općine Bilice za 2024. godinu.
8. Prijedlog Programa građenja komunalne infrastrukture na području Općine Bilice za 2024. godinu.
9. Prijedlog Programa održavanja komunalne infrastrukture na području Općine Bilice u 2024. godini.
10. Prijedlog Programa javnih potreba u kulturi na području Općine Bilice za 2024. godinu.
11. Prijedlog Programa javnih potreba u športu na području Općine Bilice za 2024. godinu.
12. Prijedlog Programa socijalnih potreba i stimulacija na području Općine Bilice u 2024. godini.
13. Prijedlog Plana upravljanja pomorskim dobrom na području Općine Bilice za razdoblje od 2024. do 2028. godine.
14. Prijedlog Izmjena i dopuna Proračuna Općine Bilice za 2023. godinu (I).
15. Prijedlog Izmjena i dopuna Programa građenja komunalne infrastrukture na području Općine Bilice za 2023. godinu.
16. Program održavanja komunalne infrastrukture na području Općine Bilice u 2023. godini.
17. Prijedlog Izmjena i dopuna Programa socijalnih potreba i stimulacija na području Općine Bilice u 2023. godini.
18. Prijedlog Izmjena i dopuna Programa javnih potreba u kulturi na području Općine Bilice u 2023. godini.
19. Prijedlog Izmjena i dopuna Godišnjeg plana upravljanja pomorskim dobrom na području Općine Bilice za 2023. godinu. 
20. Prijedlog Zaključka o prihvaćanju Izvješća o korištenju sredstava proračunske zalihe za razdoblje od VII – XII mjeseca 2023. godine.
21. Prijedlog Zaključka o prihvaćanju Izvješća o izvršenju godišnjeg plana upravljanja pomorskim dobrom za 2023. godinu.
22. Prijedlog Odluke o raspoređivanju sredstava za rad političkih stranaka zastupljenih u Općinskom vijeću Općine Bilice u 2024. godini.
23. Prijedlog Analize stanja sustava zaštite i spašavanja na području Općine Bilice u 2023. godini.
24. Prijedlog Godišnjeg plana razvoja sustava civilne zaštite na području Općine Bilice s financijskim učincima za trogodišnje razdoblje.
25. Prijedlog Odluke o istupanju iz Lokalne akcijske grupe u ribarstvu „Lanterna“.
26. Prijedlog Zaključka o davanju suglasnosti za obavljanje poslovne djelatnosti na čestici u privatnom vlasništvu
27. Prijedlog Zaključka o odobrenju pomoći u naravi Miru Grubišiću.
28. Prijedlog Zaključka o odobrenju novčane pomoći Marku Buri.
29. Prijedlog Zaključka o odobrenju novčane pomoći Krešimiru Mikulandri.
30. Prijedlog Zaključka o odobrenju novčane pomoći Katarini Mikulandra.


II. VOĐENJE PREDLOŽENIH TOČAKA DNEVNOG REDA


Točka 1.
Verifikacija Zapisnika sa 22. sjednice Općinskog vijeća održane 14.11.2023. godine.

	Kako nitko nije imao primjedbe na Zapisnik sa 22. sjednice Općinskog vijeća Općine Bilice održane 14.11.2023. godine, predsjednik Općinskog vijeća Općine Bilice gosp. Vlatko Petrović daje na verifikaciju Zapisnik 22. sjednice Općinskog vijeća održane 14.11.2023. godine te utvrđuje da je zapisnik verificiran jednoglasno. 

Točka 2.
Prijedlog Odluke o izmjenama i dopunama Odluke o komunalnom doprinosu

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je Odluka o komunalnom doprinosu Općine Bilice iz 2018. godine te se od tad nije mijenjala i cijene su ostale iste. Prijedlog je da se za stambene građevine iznos promijeni sa 60 kn po m3 na 12 eura - 90,41 kn, iznos od 50 kn koji se odnosi na poslovne građevine se mijenja na 10 eura – 75,34 kn, a iznos od 20 kn za proizvodne građevine se mijenja na 4 eura, odnosno 30,13 kn. 
Predsjednik Općinskog vijeća  Općine Bilice gosp. Vlatko Petrović otvara raspravu.
Vijećnik, gosp. Ive Ćaleta – Car kaže kako misli da se nebi trebali iznosi mijenjati odnosno podizati cijene jer niži komunalni doprinos ima stimulativni karakter, te da ako imamo niži komunalni doprinos više će se ljudi odlučiti praviti kuću u Bilicama i time će se povećavati ukupni prihodi stoga smatra da povećanje nije potrebno.
Potpredsjednik vijeća, gosp. Mario Mikulandra kaže kako bi se komunalni doprinos trebao povećati jer se nije povećavao od 2018. godine i da je za sve objekte koji se grade na području općine potrebno raditi infrastrukturu, a to nije moguće pratiti s niskim cijenama komunalnog doprinosa jer su cijene radova postale abnormalno visoke te kaže kako tu nema računice. 
Predsjednik općinskog vijeća, gosp. Vlatko Petrović kaže kako je cijena radova i materijala porasla za 100%, a ukidanjem prireza je izgubljeno 100.000 eura te je taj novac potrebno nadoknaditi ukoliko se mislimo razvijati kao općina. Načelnik općine Bilice, gosp. Josip Ćaleta Car smatra da je odluku potrebno izglasati za razvoj Bilica i da se ne može stalno štititi stanovništvo maksimalno, da se nikakva davanja ne povećavaju, a da se povećavaju izdaci za socijalne potrebe sve više. Načelnik pojašnjava kako je od 2013. godine cijena uvijek ista i nije podizana cijena ničega, dok je grad Šibenik podizao cijenu komunalija 2 puta za 100%. 
Predsjednik Općinskog vijeća, gosp. Vlatko Petrović smatra kako ljude koji žele praviti nove kuće u Bilicama ne privlači iznos komunalnog doprinosa jer su potrebni drugi interesi za praviti kuću, a to je položaj Bilica i sama dostupnost građevinskih terena. 
Vijećnica gđa Anita Jakšić kaže kako je vijeće donijelo Odluku o prostornom planu i zna se gdje je građevinsko područje, a gdje nije i da bi trebala općina biti spremna isfinancirati sve što se tiće komunalne infrastrukutre. Podsjeća kako Općina Bilice plaća i dalje najskuplju vodu, skuplju nego što plaća grad Šibenik, također kaže da je nametnuta i cijena smeća jer kako u gradu izglasaju, a budući da općina koristi njihovo komunalno poduzeće moramo izglasati iste stvari i cijene. Ukidanje prireza je dovelo Općinu i sve jedinice lokalne samouprave u grozni položaj, pretpostavlja da se općina odlučila na povećanje doprinosa i kom. naknade kako bi nadoknadila manjak koji nastaje ukidanjem prireza. Kaže da je žalosti što nema nikakvo drugo rješenje, nekakvi projekti, za nadoknaditi tu razliku od prireza osim podizanja cijena. Također kaže kako nije općina ni socijalna ustanova te skoro svaku sjednicu ima po par zahtjeva za novčane pomoći i divi se svima na socijalnoj osjetljivosti zbog toga što se nikoga ne odbija za novčane pomoći, ali također smatra da je moglo biti povećanje postepeno. Potpredsjednik vijeća gosp. Mario Mikulandra kaže da ukoliko želimo povećati subvencije za vrtiće i dodijeliti stipendije studentima da je potrebno donijeti i ovu odluku o povećanju cijena. Predsjednik vijeća, gosp. Vlatko Petrović također pojašnjava kako prema Odluci stanovnici koji žive duže od 10 godina ostvaruju pravo na 50% popusta te će to ostati i u buduće. 
Vijećnik gosp. Ive Ćaleta – Car kaže kako ima drugačiju viziju od ostalih vijećnika, ali da bilo tko može podizati namete i da je potrebno dugoročno gledati i povećati prihode na drugačije načine, pojašnjava kako se i dalje plaća kroz račun za vodu namet za izgradnju kanalizacije premda se ne zna kad će se to realizirati, a navodno su sredstva i skupljena već te pita na što se troše ta sredstva ukoliko je potrebno podizati komunalni doprinos? Načelnik pojašnjava da je Općina Bilice trebala za izgradnju kanalizacije biti u projektu 2023.,2024.godine, a da nas zasad nema u planu niti za 2030. godinu.
	Predsjednik općinskog vijeća, gosp. Vlatko Petrović kaže kako bi volio da se odluka donese zajednički, a ne da se podijeli na određene vijećnike pa da se koristi kasnije kao politički performans.
	Kako se za riječ nitko više nije javio predsjednik općinskog vijeća Općine Bilice daje Prijedlog Odluke o izmjenama i dopunama Odluke o komunalnom doprinosu na glasovanje i utvrđuje 7 glasova ZA, 0 PROTIV i 2 UZDRŽANA. 
	Nakon obavljenog glasovanja utvrđuje da je Odluka o izmjenama i dopunama Odluke o komunalnom doprinosu prihvaćena sa 7 glasova ZA.
	Odluka o izmjenama i dopunama Odluke o komunalnom doprinosu prilaže se ovom zapisniku i čini njegov sastavni dio.

Točka 3.
[bookmark: _Hlk154641991]Prijedlog Odluke o izmjenama i dopunama Odluke o određivanju
obračunske jedinice – boda (B)

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se računi za komunalnu naknadu obračunavaju mjesečno, a šalju kvartalno, obračun je po metru kvadratnom, obračun komunalne naknade ide po kategorijama za stambene, poslovne, proizvodne i ostale građevine kojima je drugačiji koeficijent namjene te se po formuli računa komunalna naknada, a vrijednost boda se nije mijenjala od 2003. godine i iznosi 0,18 kn mjesečno, odnosno 2,16 kn godišnje. Prijedlog nove vrijednosti boda iznosi 0,40 eura godišnje, što je 3,01 kn godišnje, odnosno mjesečno 0,25 kn.
Predsjednik Općinskog vijeća  Općine Bilice gosp. Vlatko Petrović otvara raspravu.
Vijećnik gosp. Ive Ćaleta-Car smatra kako je to dodatni udar na džepove građana i ponavlja kako je potrebno pronaći drugačiji način za povećanje prihoda te pita načelnika zašto ne iskoristi utjecaj i veze i teren koji se nalazi u području zaseoka Piližote prebaci u vlasništvo Općine Bilice na kojem može biti stambena zona, industrijska zona ili nešto treće. Načelnik pita što će se dobiti s tim kad teren nije u građevinskoj zoni, a ispred toga dijela je izrada Prostornog plana za stambeno-poslovnu zonu koja obuhvaća područje od Šipada pa sve do „okuke“ u Piližotića. Načelnik nadalje nastavlja da je to najmanje atraktivno područje i da se taj teren tražio još 2007. godine da se preda u vlasništvo općine, ali da se nije riješio i pojašnjava kako se tamo nema što dobiti. Predlaže da se konkretno kaže i da konkretan prijedlog koji su to drugi načini povećanja proračuna. 
Vijećnik, gosp. Ive Ćaleta – Car kaže da će do sljedeće sjednice pripremiti konkretne primjere povećanja proračuna. Predsjednik općinskog vijeća, gosp. Vlatko Petrović kaže da ako se sad krene u realizaciju toga da se pokuša teren prebaciti u vlasništvo općine će se to i ostvariti za nekih 5 do 10 godina. 
Potpredsjednik općinskog vijeća, gosp. Mario Mikulandra pita vijećnika gosp. Ivu Ćaletu-Cara koji je on imao prijedlog da se poveća proračun? Vijećnik, gosp. Ive Ćaleta - Car odgovara da je pretprošle godine imao prijedlog da se izgradi tržnica u Bilicama i da nitko nije prihvatio prijedlog. 
Vijećnica gđa Anita Jakšić kaže da komunalna naknada utječe na svako kućanstvo i da će svi dobiti veće račune. Pročelnik gosp. Krešimir Ćaleta - Car pojašnjava da za kuću od 100 m2 komunalna naknada iznosi 18 kn mjesečno. Predsjednik Općinskog vijeća, gosp. Vlatko Petrović pojašnjava da to nije puno i da se to povećanje neće ni osjetiti te da je to u rangu s cijenom kutije cigareta. Smatra da ukoliko se komunalije ne povećaju, ne treba onda niti povećavati subvencije za vrtiće, niti dodjeljivati stipendije studentima niti ništa drugo jer se nema odakle i da je negodovanje oko podizanja cijena čista politika i populizam. 
Vijećnik gosp. Ive Ćaleta – Car kaže da je politika to što oni imaju većinu, a i dalje traže od njega da digne ruku za povećanje, te da je politika i to što ga načelnik ucjenjuje i traži da glasa za povećanje da bi se prihvatila odluka o stipendiranju studenata. Nadalje nastavlja da se novci rasipaju na sve i svašta. Pita da što radi sat na mulu bl. Alojzija Stepinca od 14.000 eura javni sat, što je to? Načelnik pojašnjava da je to javni sat koji će biti postavljen na mulu uskoro kad dođu cijevi. Vijećnik, gosp. Ive Ćaleta-Car kaže kako je bio na mulu i da nema nikakvih cijevi ni instalacija, a da je sat u proračunu za 2023.g te da je već trebao biti i postavljen. Predsjednik Općinskog vijeća, gosp. Vlatko Petrović prekida raspravu i kaže kako se treba držati teme i da se ostave sata jer je aktualnih pola sata završilo, a sat nije točka dnevnog reda. 
Vijećnica gđa Anita Jakšić kaže kako je zbog ljudi željela razjasniti povećanje cijena prije nego što su je prekinuli i pojašnjava da je suludo povećanje komunalne naknade uspoređivati s kutijom cigareta jer svatko ne puši, a s druge strane da treba razjasniti da je minorno povećanje i da ljudi to očekuju, da ih treba pripremiti na to, obzirom da je sve poskupilo i komentira da kod nas nitko niti štrajka niti prosvjeduje već se svi pomire s nastalom situacijom uz rečenicu „poskupilo je pa šta ćemo“. 
	Vijećnik gosp. Zdenko Mihaljević kaže kako je prvi put na sjednici i da ima osjećaj da su svi tu samo da se svađaju i da su jedni protiv drugih, a svi su iz Bilica i svi žele dobrobit mjesta, a samo se svađaju i rade inat jedan drugom te pita zašto se svađaju, a sutra zajedno piju kavu.
[bookmark: _Hlk154642227]	Kako se za riječ nitko više nije javio predsjednik Općinskog vijeća Općine Bilice daje Prijedlog Odluke o izmjenama i dopunama Odluke o određivanju obračunske jedinice – boda (B) na glasovanje i utvrđuje 7 glasova ZA, 1 PROTIV i 1 UZDRŽAN.
	Nakon obavljenog glasovanja utvrđuje da je Odluka o izmjenama i dopunama Odluke o određivanju obračunske jedinice – boda (B) prihvaćena sa 7 glasova ZA.
Odluka o izmjenama i dopunama Odluke o određivanju obračunske jedinice – boda (B) prilaže se ovom zapisniku i čini njegov sastavni dio.

Točka 4.
Prijedlog Odluke o stipendiranju studenata

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se donosi Odluka o stipendiranju studenata te je člankom 10. predviđeno da se raspisuje natječaj za 10 stipendija u iznosu od 1.000 eura za akademsku godinu. U prijedlogu bi trebalo izmijeniti članak 8. stavak 4. kojim se umjesto povjerenstva od 3 člana sastavlja povjerenstvo od 9 članova i članak 19. da se stipendija ne isplaćuje jednokratno već jednom mjesečno. 
Predsjednik Općinskog vijeća  Općine Bilice gosp. Vlatko Petrović otvara raspravu.
	Potpredsjednik općinskog vijeća, gosp. Mario Mikulandra kaže kako je vijećnik Ive Ćaleta-Car dobro napravio Odluku i da se slaže s njom, ali budući da se Ive služi politikanstvom te da je prije kad se donosila odluka za treće dijete Ivin prijedlog bio 10.000 kn, dok je Neven predložio 30.000 kn, ali je Ive objavio na internet i sebe reklamirao rekavši kako je to njegov prijedlog te smatra da će tako biti i s ovom odlukom pa će prilikom glasovanja ostati suzdržan.
	Vijećnik gosp. Ive Ćaleta-Car kaže kako se ne reklamira po facebooku već da je objavio kako je jednoglasno prihvaćen njegov prijedlog i zahvalio i načelniku i cijelom vijeću. Prijedlog da je bio u konačnici njegov, ali da ga je prihvatilo cijelo vijeće i načelnik te da je pohvalio cijelo vijeće,a nije samo reklamirao sebe.
	Načelnik kaže kako ga se prozvalo da ucjenjuje politički ali da je želio razgovarati i s Anitom i s Ivom da ova povećanja budu unisona i da se zajedno izglasaju jer smatra da se shvaća da ako se želi nešto dati da se neke stvari moraju i povećati. Što se tiće Odluke o stipendiranju kaže kako smatra da je dobra te da smo jedina općina koja nije davala te pomoći. Za prijedlog povećanja kaže kako je Ive rekao da je protiv stopostotnog povećanja komunalija, a da će o ovom razmisliti te da je sad na vijeću hoće li podržati odluku o stipendiranju ili neće. 
Potpredsjednik općinskog vijeća gosp. Mario Mikulandra predlaže da se ova odluka prebaci na neku drugu točku dnevnog reda, predsjednik kaže da je to isto čisto politikanstvo te ne dozvoljava da se to napravi. 
	Vijećnik gosp. Ive Ćaleta – Car kaže kako mu je jasno na što Mario cilja i kaže da ukoliko se prihvati prijedlog o stipendiranju studenata da će podržati proračun. Predsjednik općinskog vijeća, gosp. Vlatko Petrović kaže da je to direktna ucjena te da je Ive mlad i da jako sporo uči, na što vijećnik gosp. Ive Ćaleta-Car odgovara „ti ćeš me naučiti“.
	Vijećnica gđa Anita Jakšić kaže kako se opet skrenulo s teme. Smatra kako je odluka o stipendiranju studenata dobra odluka, da je potrebno motivirati studente, te da ih u današnje vrijeme za razliku od prije ima mnogo više i da je lijepo da se misli da njih. 
	Potpredsjednik općinskog vijeća, gosp. Mario Mikulandra kaže kako je ova odluka politički udar na HDZ. Predsjednik općinskog vijeća, gosp. Vlatko Petrović kaže kako na sjednicama ne dozvoljava nikakva stranačka prepucavanja i da nije potrebno politizirati na sjednicama vijeća već odlučivati o točkama dnevnog reda koje su predložene. Potpredsjednik općinskog vijeća, gosp. Mario Mikulandra predlaže stanku 5 minuta. Predsjednik općinskog vijeća prihvaća prijedlog i daje vijećnicima stanku od 5 minuta koja je započela u 10:03 sati.
	Sjednica je nastavljena u 10:08 sati. 
	Potpredsjednik općinskog vijeća, gosp. Mario Mikulandra predlaže da se ova točka dnevnog reda prebaci za proljeće, obzirom da je ova akademska godina već u tijeku.
	Vijećnik gosp. Ive Ćaleta-Car kaže kako nije problem da se i sad izglasa i da se on neće prijaviti za ovu stipendiju jer prima državnu te mu još uvijek nisu isplaćena sredstva i vjerojatno će biti kroz prvi mjesec. Kaže kako je računao na to da je akademska godina već počela i da u odluci piše da za akademsku godinu 23. /24. se natječaj provodi do siječnja 2024. godine. Potpredsjednik općinskog vijeća, gosp. Mario Mikulandra ostaje pri svom mišljenju da se odluka ostavi za jednu od sjednica u proljeće te istu podržava i predsjednik vijeća. 
	Vijećnica gđa Anita Jakšić kaže kako su sredstva već planirana u proračunu i da nema potrebe čekati i prebacivati na proljeće jer će se čekati u tom slučaju i sljedeći proračun, a da je rok mali i neće se puno studenata ni javiti jer su se aplicirali na neke druge stipendije. 
	Predsjednik Općinskog vijeća, gosp. Vlatko Petrović predlaže da se 4. točka dnevnog reda izostavi s dnevnog reda i navedeni prijedlog daje na glasovanje te utvrđuje 6 glasova ZA, 3 glasa PROTIV i 0 UZDRŽANIH. 
	Nakon obavljenog glasovanja utvrđuje da se Odluka o stipendiranju studenata izostavlja s Dnevnog reda, a izostavljanje je usvojeno sa 6 glasova ZA.

Točka 5.
[bookmark: _Hlk154642814]Prijedlog Odluke o izmjenama i dopunama Odluke o sufinanciranju dijela
ekonomske cijene usluge u dječjim vrtićima

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je sufinanciranje do sad iznosilo 950 kn po djetetu, a prijedlog je da ubuduće iznosi 160 eura odnosno 1.205,52 kn po djetetu. 
Predsjednik Općinskog vijeća  Općine Bilice gosp. Vlatko Petrović otvara raspravu.
Vijećnica gđa Anita Jakšić pita da li se zna koliko točno ima djece u vrtićima. Načelnik, gosp. Josip Ćaleta Car kaže da ima oko 80,90 djece.
Vijećnik gosp. Niko Mikulandra pita da li će se određivati sufinanciranje na osnovu imovinskog cenzusa odnosno primanja roditelja djece. Pročelnik pojašnjava da neće jer bi se time mijenjala cijela odluka, a mijenja se samo iznos koji će biti jednak za sve. 
[bookmark: _Hlk154642996]Kako se za riječ nitko više nije javio predsjednik Općinskog vijeća Općine Bilice daje Prijedlog Odluke o izmjenama i dopunama Odluke o sufinanciranju dijela ekonomske cijene usluge u dječjim vrtićima na glasovanje i utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Odluka o izmjenama i dopunama Odluke o sufinanciranju dijela ekonomske cijene usluge u dječjim vrtićima prihvaćena sa 9 glasova ZA.
Odluka o izmjenama i dopunama Odluke o sufinanciranju dijela ekonomske cijene usluge u dječjim vrtićima prilaže se ovom zapisniku i čini njegov sastavni dio.

Točka 6.
[bookmark: _Hlk154643023]Prijedlog Proračuna Općine Bilice za 2024. godinu

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je proračun planiran u ukupnom iznosu prihoda od 1.815.200 eura, rashod iznosi 1.775.000 eura. Planirani rashodi će se detaljnije analizirati kroz programe gradnje, održavanja i ostale programe.
Predsjednik Općinskog vijeća  Općine Bilice gosp. Vlatko Petrović otvara raspravu.
	Vijećnica gđa Anita Jakšić kaže kako se puno stavki prebacuje iz godine u godinu u proračun pa tako opet postoje dječja igrališta u Novom selu i Carima koje idu iz godine u godinu. Pita za asfaltiranje prometnica da li će se i to prebacivati ili će se realizirati? Načelnik kaže kako će se to objasniti kroz program građenja i održavanja. Načelnik nadalje nastavlja da je dokumentacija osnovni problem bilo kojeg projekta koji se započeo. Pripremljena su sredstva za dječja igrališta, ali da bi se dobila uporabna dozvola potrebno je izraditi projekte i troškovnike, a sve je to dugotrajan proces. 
[bookmark: _Hlk154643293]Kako se za riječ nitko više nije javio predsjednik Općinskog vijeća Općine Bilice daje Prijedlog Proračuna Općine Bilice za 2024. godinu na glasovanje i utvrđuje 8 glasova ZA, 0 PROTIV i 1 UZDRŽAN.
	Nakon obavljenog glasovanja utvrđuje da je Proračun Općine Bilice za 2024. godinu prihvaćena sa 8 glasova ZA.
Proračun Općine Bilice za 2024. godinu prilaže se ovom zapisniku i čini njegov sastavni dio.

Točka 7.
[bookmark: _Hlk154643321]Prijedlog Odluke o izvršenju Proračuna Općine Bilice  za 2024. godinu

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se prema Zakonu o proračunu treba donijeti Odluku o izvršenju proračuna koja pojašnjava da se proračun sastoji od općeg i posebnog dijela i toga što bi sve trebao proračun sadržavati.
Predsjednik Općinskog vijeća  Općine Bilice gosp. Vlatko Petrović otvara raspravu.
[bookmark: _Hlk154643451]Kako se za riječ nitko više nije javio predsjednik Općinskog vijeća Općine Bilice daje Prijedlog Odluke o izvršenju Proračuna Općine Bilice  za 2024. godinu na glasovanje i utvrđuje 8 glasova ZA, 0 PROTIV i 1 UZDRŽAN.
	Nakon obavljenog glasovanja utvrđuje da je Odluka o izvršenju Proračuna Općine Bilice  za 2024. godinu prihvaćena sa 8 glasova ZA.
Odluka o izvršenju Proračuna Općine Bilice  za 2024. godinu prilaže se ovom zapisniku i čini njegov sastavni dio.

Točka 8.
[bookmark: _Hlk154643480]Prijedlog Programa građenja komunalne infrastrukture na području 
Općine Bilice za 2024. godinu

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je predviđen iznos financiranja propisan člankom 3. koji sadržava ukupan iznos i sredstva finanicranja te su taksativno nabrojeni zahvati koji će se raditi u 2024. godini. 
Predsjednik Općinskog vijeća  Općine Bilice gosp. Vlatko Petrović otvara raspravu.
	Vijećnica gđa Anita Jakšić kaže da se opet ponavlja igralište Novo selo i Cari. Javna rasvjeta do Pastoralnog centra je već postavljena i kako je napravljena projekcija za asfaltiranje prometnica u iznosu od 107.400 eura?
Načelnik pojašnjava da je rasvjeta do Pastoralnog postavljena ali da će biti plaćena u 2024. godini. Projekcija je napravljena temeljem postojećih cijena. Predsjednik općinskog vijeća, gosp. Vlatko Petrović kaže kako vijećnik gosp. Ivica Ćaleta ima jedno tehničko pitanje u vezi šetnice i predlaže da radovi krenu iz Vrulja, sa piska i Vrila. Načelnik kaže kako su radovi pri kraju i da će se krenuti iz Vrulja i prvo se izvaditi Vrilo. 
	Vijećnik gosp. Ive Ćaleta-Car pita što je pokazala studija utjecaja na okoliš?
Načelnik pojašnjava da se još nije analiza ni radila dok se vrilo ne izvadi i da će se tad poslati i obavijestiti o rezultatima.
[bookmark: _Hlk154643612]Kako se za riječ nitko više nije javio predsjednik Općinskog vijeća Općine Bilice daje Prijedlog Programa građenja komunalne infrastrukture na području Općine Bilice za 2024. godinu na glasovanje i utvrđuje 9 glasova ZA, 0 PROTIV i 0 UZDRŽAN.
	Nakon obavljenog glasovanja utvrđuje da je Program građenja komunalne infrastrukture na području Općine Bilice za 2024. godinu prihvaćen sa 9 glasova ZA.
Program građenja komunalne infrastrukture na području Općine Bilice za 2024. godinu
prilaže se ovom zapisniku i čini njegov sastavni dio.

Točka 9.
Prijedlog Programa održavanja komunalne infrastrukture na području
Općine Bilice  u 2024. godini

Predsjednik općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da su kroz članak 2. propisane točke koje se odnose na održavanje kom. infrastrukture: održavanje javnih površina, nerazvrstanih cesta, održavanje javne rasvjete, održavanje groblja, mali komunalni zahvati po zaseocima, a ukupan iznos je 379.300 eura te je nabrojano na što se to odnosi. 
	Predsjednik općinskog vijeća primjećuje kako je malo veći iznos planiran za održavanje javne rasvjete i daje načelniku da pojasni. Načelnik kaže kako je prošao natječaj za ugradnju led rasvjetnih tijela u uvali Stubalj, nakon ovog natječaja raspisati će se novi i istu stvar napraviti u uvali Vrulje, Cari i Slavice te bi trebalo u 2024. godini 90% mjesta biti pod led rasvjetom. 
	Vijećnik, gosp. Ive Ćaleta - Car kaže da se dosta novca troši na održavanje javnih i zelenih površina i uklanjanje odbačenog otpada od ukupno 60.600 eura koje će se financira iz kom. naknada  te da bi trebalo napraviti da komunalno poduzeće bude učinkovitije i da se smanje ti troškovi. Načelnik kaže kako se radi na tome i da je planirana izgradnja novih grobnica te bi direktno ta sredstva išla na komunalno poduzeće, a uz to je opremljena ispraćajna kapelica još se čekaju klupe. Samu organizaciju pokopa više neće raditi mještani kao prije već će kompletnu organizaciju pokopa preuzeti naše komunalno poduzeće te će vršiti i sami ukop. 
[bookmark: _Hlk154643814]Kako se za riječ nitko više nije javio predsjednik Općinskog vijeća Općine Bilice daje Prijedlog Programa održavanja komunalne infrastrukture na području Općine Bilice u 2024. godini na glasovanje i utvrđuje 8 glasova ZA, 0 PROTIV i 1 UZDRŽAN.
	Nakon obavljenog glasovanja utvrđuje da je Program održavanja komunalne infrastrukture na području Općine Bilice u 2024. godini prihvaćen sa 8 glasova ZA.
Program održavanja komunalne infrastrukture na području Općine Bilice u 2024. godini prilaže se ovom zapisniku i čini njegov sastavni dio.


Točka 10.
[bookmark: _Hlk154643889]Prijedlog Programa javnih potreba u kulturi na području
Općine Bilice za 2024. godinu

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se u članku 2. nalaze sve manifestacije koje će se financirati. Među njima je organizacija dana općine u iznosu od 25.000 eura i za pomoći kulturnim udrugama iznos od 3.000 eura.
Predsjednik Općinskog vijeća  Općine Bilice gosp. Vlatko Petrović otvara raspravu.
[bookmark: _Hlk154643958]Kako se za riječ nitko nije javio predsjednik Općinskog vijeća Općine Bilice daje Prijedlog Programa javnih potreba u kulturi na području Općine Bilice za 2024. godinu na glasovanje i utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Program Programa javnih potreba u kulturi na području Općine Bilice za 2024. godinu prihvaćen sa 9 glasova ZA.
Program javnih potreba u kulturi na području Općine Bilice za 2024. godinu prilaže se ovom zapisniku i čini njegov sastavni dio.

Točka 11.
[bookmark: _Hlk154644715]Prijedlog Programa javnih potreba u športu na području
Općine Bilice za 2024. godinu

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je predviđeno sufinanciranje športskih natjecanja, turnir Ivica Mikulandra Civak i memorijal Ante Bare Mikulandra u iznosu od 2.500 eura,  iznos od 1.600 eura je planiran za članarinu za medicinsku gimnastiku, dok pomoći športskim društvima i udrugama iznose 5.000 eura.
Predsjednik Općinskog vijeća  Općine Bilice gosp. Vlatko Petrović otvara raspravu.
	Vijećnica gđa Anita Jakšić pita koliko ima športskih udruga na području Općine i da li postoji nekakva bodovna lista kako se dodjeljuju sredstva?
Načelnik pojašnjava da ima 3 udruge i da postoji pravilnik temeljem kojeg se sredstva dodjeljuju.
Kako se za riječ nitko više nije javio predsjednik Općinskog vijeća Općine Bilice daje Prijedlog Programa javnih potreba u športu na području Općine Bilice za 2024. godinu na glasovanje i utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Programa javnih potreba u športu na području Općine Bilice za 2024. godinu prihvaćen sa 9 glasova ZA.
Program javnih potreba u športu na području Općine Bilice za 2024. godinu
prilaže se ovom zapisniku i čini njegov sastavni dio.

Točka 12.
[bookmark: _Hlk154644859]Prijedlog Programa socijalnih potreba i stimulacija na području
Općine Bilice u 2024. godini

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je kroz program objašnjeno kako će se sredstva dodjeljivati i kome. 
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća Općine Bilice daje Prijedlog Programa socijalnih potreba i stimulacija na području Općine Bilice u 2024. godini
na glasovanje i utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Program socijalnih potreba i stimulacija na području Općine Bilice u 2024. godini prihvaćen sa 9 glasova ZA.
Program socijalnih potreba i stimulacija na području Općine Bilice u 2024. godini prilaže se ovom zapisniku i čini njegov sastavni dio.

Točka 13. 
[bookmark: _Hlk154741401]Prijedlog Plana upravljanja pomorskim dobrom na području Općine Bilice
za razdoblje od 2024. do 2028. godine 

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je donesen novi Zakon o pomorskom dobru i morskim lukama kojim je propisano kako je potrebo donijeti Plan upravljanja pomorskim dobrom za petogodišnje razdoblje. Predlaže da zajednički donesu broj sredstava koji je potrebno navesti u tablici. Brodica na motorni pogon – 20 kom., daske za jedrenje – 100 kom., pripadajuća terasa objekta – po objektu do 200 m2, ambulantna prodaja – 20 kom., kiosk, prikolice, montažni objekti – 10 kom, aqua park – 4 kom., suncobrani i ležaljke – 200 kom., zabavni sadržaji – 50 kom.
[bookmark: _Hlk154741498]Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća Općine Bilice daje Prijedlog Plana upravljanja pomorskim dobrom na području Općine Bilice za razdoblje od 2024. do 2028. godine na glasovanje i utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da je Plan upravljanja pomorskim dobrom na području Općine Bilice za razdoblje od 2024. do 2028. godine prihvaćen sa 9 glasova ZA.
Plana upravljanja pomorskim dobrom na području Općine Bilice za razdoblje od 2024. do 2028. godine prilaže se ovom zapisniku i čini njegov sastavni dio.



Točka 14. 
[bookmark: _Hlk154645089]Prijedlog Izmjena i dopuna Proračuna Općine Bilice za 2023. godinu (I)

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je ostvaren prihod od 1.731.670,28 eura, a rashod u iznosu od 1.786 100 eura. Razlika 54.000 eura je pokrivena iz viška koji je prenesen iz prethodne proračunske godine.
Predsjednik Općinskog vijeća  Općine Bilice gosp. Vlatko Petrović otvara raspravu.
	Vijećnica gđa Anita Jakšić pita zašto je manje uprihodovano od komunalne naknade? Kaže da je dosta velik iznos koji nije plaćen. Pročelnik pojašnjava da su to dugovi prema općini i da će se krenuti u ovrhu. 
	Vijećnik, gosp. Ive Ćaleta Car pita da li mu se može obrazložiti javni sat i kako je moguće da dođe preko 100.000 kn te da li je realno to bilo potrebno? Načelnik kaže kako su to posebni satovi kojima je takva cijena i čeka se novi stup kako bi se mogao postaviti sat. Nadalje nastavlja da je taj sat dobar i daće biti postavljen zbog vizualizacije općine.  
Kako se za riječ nitko više nije javio predsjednik Općinskog vijeća Općine Bilice daje Prijedlog Izmjena i dopuna Proračuna Općine Bilice za 2023. godinu (I) na glasovanje i utvrđuje 8 glasova ZA, 0 PROTIV i 1 UZDRŽAN.
	Nakon obavljenog glasovanja utvrđuje da su Izmjene i dopune Proračuna Općine Bilice za 2023. godinu (I) prihvaćene sa 9 glasova ZA.
Izmjene i dopune Proračuna Općine Bilice za 2023. godinu (I) prilažu se ovom zapisniku i čini njegov sastavni dio.

Točka 15.
[bookmark: _Hlk154645289]Prijedlog izmjena i dopuna Programa građenja komunalne infrastrukture na području 
Općine Bilice za 2023. godinu 

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da su kroz izmjene i dopune taksativno navedeni iznosi koji su utrošeni za realizaciju programa.
Predsjednik Općinskog vijeća  Općine Bilice gosp. Vlatko Petrović otvara raspravu.
	Vijećnik gosp. Niko Mikulandra pita da li je kroz ovaj program provedena i ulica u Mikulandrića iza njegove kuće. Pročelnik pojašnjava da kroz općenitu stavku programa održavanja postoji asfaltiranje i održavanje javnih prometnica u iznosu od 66.000 eura te da je u to uračunata i ta ulica.
[bookmark: _Hlk154645429]Kako se za riječ nitko više nije javio predsjednik Općinskog vijeća Općine Bilice daje Prijedlog izmjena i dopuna Programa građenja komunalne infrastrukture na području 
Općine Bilice za 2023. godinu na glasovanje i utvrđuje 8 glasova ZA, 0 PROTIV i 1 UZDRŽAN.
	Nakon obavljenog glasovanja utvrđuje da su Izmjene i dopune Programa građenja komunalne infrastrukture na području Općine Bilice za 2023. godinu 
prihvaćene sa 8 glasova ZA.
Izmjene i dopune Programa građenja komunalne infrastrukture na području Općine Bilice za 2023. godinu prilažu se ovom zapisniku i čini njegov sastavni dio.

Točka 16.
[bookmark: _Hlk154645468]Prijedlog Programa održavanja komunalne infrastrukture na području 
Općine Bilice u 2023. godini

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da su navedeni iznosi za sve što je napravljeno kroz proračunsku godinu.
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća Općine Bilice daje Prijedlog Programa održavanja komunalne infrastrukture na području Općine Bilice u 2023. godini na glasovanje i utvrđuje 8 glasova ZA, 0 PROTIV i 1 UZDRŽAN.
	Nakon obavljenog glasovanja utvrđuje da je Program održavanja komunalne infrastrukture na području Općine Bilice u 2023. godini prihvaćen sa 8 glasova ZA.
Program održavanja komunalne infrastrukture na području Općine Bilice u 2023. godini prilaže se ovom zapisniku i čini njegov sastavni dio.


Točka 17.
[bookmark: _Hlk154645786]Prijedlog Izmjena i dopuna Programa socijalnih potreba i stimulacija
na području Općine Bilice u 2023. godini

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da su iznosi koji su planirani usklađeni prema onom što je stvarno i potrošeno.
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko nije javio predsjednik Općinskog vijeća Općine Bilice daje Prijedlog Izmjena i dopuna Programa socijalnih potreba i stimulacija na području Općine Bilice u 2023. godini na glasovanje i utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da su Izmjene i dopune Programa socijalnih potreba i stimulacija na području Općine Bilice u 2023. godini prihvaćene sa 9 glasova ZA.
Izmjene i dopune Programa socijalnih potreba i stimulacija na području Općine Bilice u 2023. godini prilažu se ovom zapisniku i čine njegov sastavni dio.


Točka 18.
[bookmark: _Hlk154645959][bookmark: _Hlk154645989]Prijedlog Izmjena i dopuna Programa javnih potreba u kulturi na području 
Općine Bilice u 2023. godini

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da su se mijenjali iznosi koji su predviđeni prema iznosima koji su stvarno utrošeni.
Predsjednik Općinskog vijeća  Općine Bilice gosp. Vlatko Petrović otvara raspravu.
[bookmark: _Hlk154646024]Kako se za riječ nitko nije javio predsjednik Općinskog vijeća Općine Bilice daje Prijedlog Izmjena i dopuna Programa javnih potreba u kulturi na području Općine Bilice u 2023. godini na glasovanje i utvrđuje 9 glasova ZA, 0 PROTIV i 0 UZDRŽANIH.
	Nakon obavljenog glasovanja utvrđuje da su Izmjene i dopune Programa javnih potreba u kulturi na području Općine Bilice u 2023. godini prihvaćene sa 9 glasova ZA.
Izmjene i dopune Programa javnih potreba u kulturi na području Općine Bilice u 2023. godini prilažu se ovom zapisniku i čine njegov sastavni dio.

Točka 19.
[bookmark: _Hlk154646066]Prijedlog Izmjena i dopuna Godišnjeg plana upravljanja pomorskim dobrom
na području Općine Bilice za 2023. godinu

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da su stavke navedene prema onom što je stvarno utrošeno.
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko nije javio predsjednik Općinskog vijeća Općine Bilice daje Prijedlog Izmjena i dopuna Godišnjeg plana upravljanja pomorskim dobrom na području Općine Bilice u 2023. godini na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da su Izmjene i dopune Godišnjeg plana upravljanja pomorskim dobrom na području Općine Bilice u 2023. godini prihvaćene sa 9 glasova ZA.
Izmjene i dopune Godišnjeg plana upravljanja pomorskim dobrom na području Općine Bilice u 2023. godini prilažu se ovom zapisniku i čine njegov sastavni dio.

Točka 20.
[bookmark: _Hlk154646133]Prijedlog Zaključka o prihvaćanju Izvješća o korištenju sredstava proračunske
zalihe za razdoblje od VII – XII mjeseca 2023. godine

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava se u privitku zaključka nalazi izvještaj iz kojeg se vidi u što su utrošena sredstva.
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko nije javio predsjednik Općinskog vijeća Općine Bilice daje Prijedlog Zaključka o prihvaćanju Izvješća o korištenju sredstava proračunske zalihe za razdoblje od VII – XII mjeseca 2023. godine na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Zaključak o prihvaćanju Izvješća o korištenju sredstava proračunske zalihe za razdoblje od VII – XII mjeseca 2023. godine prihvaćen sa 9 glasova ZA.
Zaključak o prihvaćanju Izvješća o korištenju sredstava proračunske zalihe za razdoblje od VII – XII mjeseca 2023. godine prilaže se ovom zapisniku i čine njegov sastavni dio.

Točka 21.
[bookmark: _Hlk154646278]Prijedlog Zaključka o prihvaćanju Izvješća o izvršenju godišnjeg 
plana upravljanja pomorskim dobrom za 2023. godinu

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se u privitku nalazi na koga se odnose koncesijska odobrenja i koliko su plaćena.
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća Općine Bilice daje Prijedlog Zaključka o prihvaćanju Izvješća o izvršenju godišnjeg Plana upravljanja pomorskim dobrom za 2023. godinu na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Zaključak o prihvaćanju Izvješća o izvršenju godišnjeg plana upravljanja pomorskim dobrom za 2023. godinu prihvaćen sa 9 glasova ZA.
Zaključak o prihvaćanju Izvješća o izvršenju godišnjeg plana upravljanja pomorskim dobrom za 2023. godinu prilaže se ovom zapisniku i čini njegov sastavni dio.


Točka 22.
[bookmark: _Hlk154646480]Prijedlog Odluke o raspoređivanju sredstava za rad političkih stranaka zastupljenih 
u Općinskom vijeću Općine Bilice u 2024. godini

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se temeljem zakona donosi Odluka koja se nije mijenjala jer se nije mijenjao ni zakon.
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko nije javio predsjednik Općinskog vijeća Općine Bilice daje Prijedlog Odluke o raspoređivanju sredstava za rad političkih stranaka zastupljenih u Općinskom vijeću Općine Bilice u 2024. godini na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Odluka o raspoređivanju sredstava za rad političkih stranaka zastupljenih u Općinskom vijeću Općine Bilice u 2024. godini prihvaćena sa 9 glasova ZA.
Odluka o raspoređivanju sredstava za rad političkih stranaka zastupljenih u Općinskom vijeću Općine Bilice u 2024. godini prilaže se ovom zapisniku i čini njegov sastavni dio.

Točka 23.
[bookmark: _Hlk154646596]Prijedlog Analize stanja sustava zaštite i spašavanja na području 
Općine Bilice u 2023. godini

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je kroz analizu nabrojeno sve što je odrađeno u 2023. godini.
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko nije javio predsjednik Općinskog vijeća Općine Bilice daje Prijedlog Analize stanja sustava zaštite i spašavanja na području Općine Bilice u 2023. godini na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Analiza stanja sustava zaštite i spašavanja na području Općine Bilice u 2023. godini prihvaćena sa 9 glasova ZA.
 	Analiza stanja sustava zaštite i spašavanja na području Općine Bilice u 2023. godini prilaže se ovom zapisniku i čini njegov sastavni dio.

Točka 24.
[bookmark: _Hlk154646709]Prijedlog godišnjeg plana razvoja sustava civilne zaštite na području
Općine Bilice s financijskim učincima za trogodišnje razdoblje

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je navedeno što je sve planirano odraditi u 2024. godini.
Predsjednik Općinskog vijeća  Općine Bilice gosp. Vlatko Petrović otvara raspravu.

[bookmark: _Hlk154646867]Kako se za riječ nitko nije javio predsjednik Općinskog vijeća Općine Bilice daje Prijedlog godišnjeg plana razvoja sustava civilne zaštite na području Općine Bilice s financijskim učincima za trogodišnje razdoblje na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Godišnji plana razvoja sustava civilne zaštite na području Općine Bilice s financijskim učincima za trogodišnje razdoblje prihvaćen sa 9 glasova ZA.
 	Godišnji plana razvoja sustava civilne zaštite na području Općine Bilice s financijskim učincima za trogodišnje razdoblje prilaže se ovom zapisniku i čini njegov sastavni dio.

Točka 25.
[bookmark: _Hlk154646881]Prijedlog Odluke o istupanju iz Lokalne akcijske grupe u ribarstvu „Lanterna“

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se pokušalo par puta aplicirati na projekte, ali da je to prilagođeno obrtnicima i privatnicima te da je nepotrebno plaćati članarinu. 
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko nije javio predsjednik Općinskog vijeća Općine Bilice daje Prijedlog Odluke o istupanju iz Lokalne akcijske grupe u ribarstvu „Lanterna“ na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Odluka o istupanju iz Lokalne akcijske grupe u ribarstvu „Lanterna“ prihvaćena sa 9 glasova ZA.
 	Odluka o istupanju iz Lokalne akcijske grupe u ribarstvu „Lanterna“ prilaže se ovom zapisniku i čini njegov sastavni dio.


Točka 26.
[bookmark: _Hlk154647055]Prijedlog Zaključka o davanju suglasnosti na čestici u privatnom vlasništvu

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je potrebna suglasnost kako bi se mogla obavljati poslovna djelatnost na čestici u privatnom vlasništvu za obrt Orhideja, vl. Neven Mučić kojem je u planu otvaranje fast fooda na privatnoj čestici na Bosuću.
Predsjednik Općinskog vijeća  Općine Bilice gosp. Vlatko Petrović otvara raspravu.
 Kako se za riječ nitko nije javio predsjednik Općinskog vijeća Općine Bilice daje Prijedlog Zaključka o davanju suglasnosti na čestici u privatnom vlasništvu na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Zaključak o davanju suglasnosti na čestici u privatnom vlasništvu prihvaćen sa 9 glasova ZA.
 	Zaključak o davanju suglasnosti na čestici u privatnom vlasništvu prilaže se ovom zapisniku i čini njegov sastavni dio.

Točka 27.
[bookmark: _Hlk154647186]Prijedlog Zaključka o odobrenju pomoći u naravi Miru Grubišiću

[bookmark: _Hlk154647253]Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da je podnesen zahtjev za drva za ogrjev zbog lošeg materijalnog i financijskog stanja te predlaže 4 metra drva za ogrjev. 
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko nije javio predsjednik Općinskog vijeća Općine Bilice daje Prijedlog Zaključka o odobrenju pomoći u naravi Miru Grubišiću na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Zaključak o odobrenju pomoći u naravi Miru Grubišiću prihvaćen sa 9 glasova ZA.
 	Zaključak o odobrenju pomoći u naravi Miru Grubišiću prilaže se ovom zapisniku i čini njegov sastavni dio.

Točka 28.
[bookmark: _Hlk154647414]Prijedlog Zaključka o odobrenju novčane pomoći Marku Buri

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se svake godine u 12-om mjesecu daruje osobe s posebnim potrebama u novčanom iznosu od 665,00 eura te im se kupi i prigodni poklon.  
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća Općine Bilice daje Prijedlog Zaključka o odobrenju novčane pomoći Marku Buri na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Zaključak o odobrenju novčane pomoći Marku Buri prihvaćen sa 9 glasova ZA.
 	Zaključak o odobrenju novčane pomoći Marku Buri prilaže se ovom zapisniku i čini njegov sastavni dio.

Točka 29.
Prijedlog Zaključka o odobrenju novčane pomoći Krešimiru Mikulandri

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se svake godine u 12-om mjesecu daruje osobe s posebnim potrebama u novčanom iznosu od 665,00 eura te im se kupi i prigodni poklon.  
Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća Općine Bilice daje Prijedlog Zaključka o odobrenju novčane pomoći Krešimiru Mikulandri na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Zaključak o odobrenju novčane pomoći Krešimiru Mikulandri prihvaćen sa 9 glasova ZA.
 	Zaključak o odobrenju novčane pomoći Krešimiru Mikulandri prilaže se ovom zapisniku i čini njegov sastavni dio.


Točka 30.
Prijedlog Zaključka o odobrenju novčane pomoći Katarini Mikulandra

Predsjednik Općinskog vijeća Općine Bilice, gosp. Vlatko Petrović daje riječ pročelniku Jedinstvenog upravnog odjela Općine Bilice, gosp. Krešimiru Ćaleti – Caru koji pojašnjava da se svake godine u 12-om mjesecu daruje osobe s posebnim potrebama u novčanom iznosu od 665,00 eura te im se kupi i prigodni poklon. 
 Predsjednik Općinskog vijeća  Općine Bilice gosp. Vlatko Petrović otvara raspravu.
Kako se za riječ nitko više nije javio predsjednik Općinskog vijeća Općine Bilice daje Prijedlog Zaključka o odobrenju novčane pomoći Katarini Mikulandra na glasovanje i utvrđuje 9 glasova ZA, 0 PROTIV i 0 UZDRŽANIH.
Nakon obavljenog glasovanja utvrđuje da je Zaključak o odobrenju novčane pomoći Katarini Mikulandra prihvaćen sa 9 glasova ZA.
 	Zaključak o odobrenju novčane pomoći Katarini Mikulandra prilaže se ovom zapisniku i čini njegov sastavni dio.


[bookmark: _Hlk162268764]U 10 sati i 28 minuta predsjednik Općinskog vijeća Općine Bilice, gospodin Vlatko Petrović zahvaljuje svim prisutnima te zaključuje sjednicu. 
	

	
	
Zapisnik vodila:                                  					PREDSJEDNIK

Dajana Goreta                          					            Vlatko Petrović




